תקציר מנהלים

זירוז יצירתו של מרכז פוליטי רדיקלי

הבחירות לנשיאות ארצות הברית, שהתקיימו ב-2020, ממחישות בצורה עזה וכואבת שפופוליזם סמכותני אינו תופעה חריגה שתחלוף מן העולם. כמו כן, אין לצפות שנרטיב ליברלי ופרוגרסיבי יתפוס את מקומו ויכבוש את הלבבות והתודעה הציבור הרחב, החי מחוץ למובלעות העירוניות והקוסמופוליטיות שלנו.

בישראל עובר הימין מפופוליזם אינקלוסיבי לפופוליזם מדיר ואוטוריטרי. כבר לא נדיר לשמוע לשמוע שישראל היא דמוקרטיה ליהודים בלבד, שבתי המשפט הם אויב של רצון העם, ושהשמאל המחזיק בדעות פוליטיות אחרות אינו נאמן למדינה ומסכן את שלומה.

אך תנועה זו ימינה קשורה גם לתנועה בשמאל. הלאומנות הליברלית של השמאל פינתה את מקומה לסדר יום אוניברסליסטי וקוסמופוליטי הממוקד בזכויות אדם, ורואה בנאמנויות פרטיקולריות לשבט, לדת או לקבוצת מוצא כמקור לערכים לא-ליברליים ולא דמוקרטים. באותו זמן הכפיל הימין את כוחו על בסיס אותן נאמנויות ממש, מתוך תחושה שהן נתונות בפני איום.

בעוד שבארצות הברית הובילו תהליכים אלה לשני גושים מובחנים היטב, הלכודים במלחמת תרבות שבה שואף כל צד לנצח, בישראל החלה הדומיננטיות של גוש הימין להיראות כמו רוב קבוע, יציב ובלתי ניתן לערעור. נסיונות של המרכז-שמאל בישראל ליצור חלופה פוליטית במרכז הפוליטי לא הצליחו לשנות את המפה. המרכז-שמאל לא הצליח להתגבר על ההיסטוריה של השמאל האשכנזי בישראל, שאחרי להדרת המגזרים הלא-אשכנזים ושומרי המסורת בחברה הישראלית. כמו כן, הם כשלו בהתאמת הדעות והמדיניויות בהם דגלו לתפיסת העולם של קבוצות מגוונות יותר בחברה הישראלית ולצרכיהם.